|  |
| --- |
| Jelizaveta Bykova |
|  
Jelizaveta Bykova |
| Pilnas vardas | Bykova Jelizaveta Ivanovna |
| Šalis | TSRS vėliava TSRS |
| Gimė | 1913 m. lapkričio 4 d.Bogoliubovas, Vladimiro sritis |
| Mirė | 1989 m. kovo 8 d. (75 metai)Maskva, TSRS |
| Pasaulio čempionas | Pasaulio moterų šachmatų čempionė (1953–1956 ir 1958–1962 m.) |

**Jelizaveta Bykova** (rus. *Быкова, Елизавета Ивановна*, 1913 m. lapkričio 4 d. Bogoliubovo kaime, Vladimiro srityje – 1989 m. kovo 8 d. Maskvoje) – šachmatininkė, trečioji istorijoje moterų pasaulio šachmatų čempionė (1953–1956 ir 1958–1962 m.). 1962 m. antrą kartą neteko titulo, pralaimėjusi pasaulio čempionato mačą Nonai Gaprindašvili.
Šachmatų varžybose pradėjo dalyvauti nuo 1937 m. TSRS čempionė (1947, 1948 ir 1950 m.).
Moterų tarptautinė meistrė (1950 m.), moterų šachmatų didmeistrė (1976 m.). Ekonomistė, žurnalistė, parašė knygų apie šachmatininkes.

Jaunystė
--------

Ankstyvoji vaikystė praėjo Vladimiro srities Bogoliubovo kaime. Tačiau ten tebuvo tik pradinės mokyklos keturios klasės, todėl 12-kos metų ji išvažiavo gyventi į Maskvą pas gimines. 

Apie šachmatus ji dar nebuvo nieko girdėjusi. Su šiuo žaidimu susipažino Maskvoje ir net laimėjo mokyklos mergaičių šachmatų čempionatą. Bet giliau jais nesidomėjo, žaisdavo retkarčiais, mažai težinojo apie žaidimo teoriją. 

Tačiau ji turėjo asmeninių savybių, reikalingų šachmatininkei: atkaklumą, siekiant užsibrėžto tikslo, atsparumą nesėkmėms, darbštumą. Sportinį charakterį ugdė ir jos kultivuojamos sporto šakos: čiuožimas, tenisas, dviračiai ir net motociklai. 

Maskvoje baigė mokyklą, toliau mokėsi ekonomikos planavimo technikume, vėliau Liaudies ūkio apskaitos institute. Baigusi jį, įsidarbino centrinėje statistikos valdyboje. 

Posūkis link šachmatų įvyko 1935 m. kai jai buvo 22 metai. Tais metais Maskvoje vyko tarptautinis moterų šachmatų turnyras, kuriame dalyvavo ir pasaulio čempionė Vera Menčik. Po jo Maskvoje buvo atidaryta moterų šachmatų mokykla. 

J. Bykova buvo viena iš uoliausių jos mokinių. Kaip prisimena ji pati: „Šachmatų mokykla man labai daug davė. Aš pradėjau į šachmatus žiūrėti kitomis akimis".

Varžybos
--------

Pirmoji sėkmė – trečioji vieta Maskvos moterų šachmatų čempionate (1937). Šešis kartus (1938–1952) tapo Maskvos ir tris kartus – TSRS moterų šachmatų čempione (1947, 1948, 1950). Geresni kitų TSRS čempionatų rezultatai: 3–4 v. –1945 m.; 2-a v. – 1952 m.; 4-6 v. – 1954 m.; 2–4 v. – 1955 m. Ji sportinių draugijų varžybų nugalėtoja: „Iskra" (1952, 1954) ir „Burevestnik" (1956, 1960).
Dalyvavo pasaulio moterų šachmatų čempionato turnyre (1949–1950), kur pasidalijo 3–4 vietomis. 1952 m. Maskvoje laimėjo kandidačių turnyrą ir įgijo teisę žaisti mačą su pasaulio čempione Liudmila Rudenko.

Pasaulio moterų šachmatų čempionatas
------------------------------------

E. Bykova pasaulio moterų šachmatų čempione buvo du kartus. Ji dėl titulo žaidė vieną turnyrą (1949–1950) ir penkis mačus: iškovojo čempionės titulą – 1953 m. pirmą kartą prarado – 1956 m. susigrąžino – 1958 m. apgynė – 1959 m. ir antrą kartą prarado 1962 m.

### Mačas su L. Rudenko

Pagal FIDE paruoštą pasaulio moterų čempionato tuometinę tvarką, pasaulio čempionė, kas treji metai turėjo žaisti mačą dėl titulo su kandidačių turnyro nugalėtoja. Šis mačas vyko 1953 m. rugpjūčio 15–rugsėjo 20 d.

14-os partijų mačas buvo rezultatyvus – tik dvi lygiosios. Pirmąsias dvejas partijas laimėjo Liudmila Rudenko, bet per kitas šešerias partijas Jelizaveta Bykova surinko 5 taškus ir mačo rezultatas – 5 : 3 – tapo jos naudai. Bet L. Rudenko nesutriko: laimėjusi 9-ąją bei 10-ąją partijas, išlygino rezultatą (5 : 5). Tada Jelizaveta Bykova laimėjo 11-ąją ir 12-ą, bet pralaimėjusi 13-ąją, prieš paskutinį ratą pirmavo tašku (7 : 6).

| Žaidėja | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jelizaveta Bykova | 0 | 0 | 1 | 1 | ½ | 1 | 1 | ½ | 0 | 0 | 1 | 1 | 0 | 1 | **8** (+7,-5,=2) |
| Liudmila Rudenko | 1 | 1 | 0 | 0 | ½ | 0 | 0 | ½ | 1 | 1 | 0 | 0 | 1 | 0 | **6** (+5,-7,=2) |
|

Liudmila Rudenko dar galėjo išsigelbėti, jei būtų laimėjusi paskutiniąją partiją: pagal čempionato nuostatus, esant lygiam mačo rezultatui (7 : 7), čempionė išlaikytų titulą. 

Partija buvo atidėta su nedideliu L. Rudenko pranašumu. Tačiau, tęsiant atidėtąją partiją, jai nepavyko padėties pagerinti, priešingai – ryškėjant lygiųjų kontūrams čempionė suklydo ir pralaimėjo mačą 6 : 8. 

Elizaveta Bykova tapo trečiąja istorijoje pasaulio čempione.

### Trijų mačas

O. Rubcova jau buvo 1955 m. Maskvoje laimėjusi kandidačių atrankos turnyrą (+13-2=4), FIDE nusprendė dėl pasaulio čempionės titulo surengti mačą turnyrą tarp trijų to meto stipriausių pasaulio šachmatininkių: J. Bykovos, L. Rudenko bei O. Rubcovos.

Jau po pirmųjų ratų pradėjo ryškėti, kad pagrindinė kova vyks tarp O. Rubcovos ir J. Bykovos, nes L. Rudenko atsiliko. 

Taip ir atsitiko. Iki 9-ojo rato nežymiai pirmavo J. Bykova, o antra buvo O. Rubcova. Po devintojo rato abi jos turėjo po lygiai taškų (5½). Bet po to, iki 14 rato, vėl pirmavo J. Bykova. Po 14-to rato rezultatas jau O. Rubcovos naudai 8½ prieš 8. Bet po kito rato, priešpaskutinio, abi vėl turėjo vienodai taškų – po 9.

| Žaidėjas | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Olga Rubcova | ½ | 1 | 1½ | 2½ | 3 | 3 | 4 | 5 | 5½ | 5½ | 6½ | 6½ | 7½ | 8½ | 9 | 10 | 10 (+7,-3,=6) |
| Jelizaveta Bykova | 1 | 1½ | 2 | 2½ | 3½ | 4 | 4½ | 4½ | 5½ | 6 | 7 | 8 | 8 | 8 | 9 | 9½ | 9½ (+6,-3,=7) |
| Liudmila Rudenko | 0 | ½ | 1 | 1 | 1 | 2 | 2 | 2½ | 2½ | 3½ | 3½ | 3½ | 4½ | 4½ | 4½ | 4½ | 4½ (+3,-10,=3) |
|

Tačiau O. Rubcova, paskutiniame rate pelniusi tašką, pustaškiu aplenkė E. Bykovą. Tad Olga Rubcova, nugalėjusi trijų žaidėjų mače turnyre (10 taškų), tapo ketvirtąja istorijoje pasaulio šachmatų čempione, o J. Bykova (9½ taško) užėmė 2-ąją vietą ir neteko šio titulo.

### Mačas-revanšas su O. Rubcova

Mačas-revanšas vyko Maskvoje 1958 m. vasario 2 d. – kovo 14 d. Šešiolikos partijų mačas pilnai sužaistas nebuvo – jis baigėsi po 14 partijų J. Bykovai, surinkus daugiau nei pusę galimų mačo taškų.
Po pirmųjų šešių partijų mačo rezultatas buvo 4 : 2 O. Rubcovos naudai. Jai, kad išlaikytų pasaulio čempionės titulą, iš likusių 10 partijų reikėjo surinkti tik 4 taškus. Bet to padaryti jai nepavyko.

| Žaidėjas | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jelizaveta Bykova | 0 | 1 | 0 | ½ | 0 | ½ | 1 | 1 | 1 | 1 | 1 | 1 | 0 | ½ | **8½** (+7,-4,=3) |
| Olga Rubcova | 1 | 0 | 1 | ½ | 1 | ½ | 0 | 0 | 0 | 0 | 0 | 0 | 1 | ½ | **5½** (+4,-7,=3) |
| Mačo partijos | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 |  |
|

Nuo 7-tos partijos, Jelizaveta Bykova laimėjo 6-ias partijas iš eilės ir mačo rezultatas išaugo iki 8 : 4 jos naudai. Jai, kad susigrąžintų pasaulio čempionės titulą, iš 4 partijų pakako vienerių lygiųjų.
Ir nors 13-ąją partiją laimėjo varžovė, 14-ąją J. Bykova baigė lygiosiomis ir susigrąžino pasaulio čempionės titulą (8½ iš 16).

### Mačas su K. Zvorykina

Kandidačių turnyre vykusiame 1959 m. gegužės mėn. Plovdive Kira Zvorykina užėmusi 1-ąją vietą iškovojo teisę žaisti mačą dėl pasaulio čempionės titulo su Jelizaveta Bykova.
Šis mačas vyko 1959 m. gruodžio 14–1960 m. sausio 4 d. Maskvoje. Tai turėjo būti 16 partijų mačas, bet jis baigėsi jau po 13-kos partijų J. Bykovai, surinkus daugiau kaip pusę galimų taškų.

Pradžioje mačas vyko apylygiai: varžovės apsikeisdavo pergalėmis, arba sužaisdavo lygiosiomis ir po 6-tos partijos dar buvo lygu – 3 : 3.

| Žaidėja | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Jelizaveta Bykova | 0 | 1 | ½ | 1 | 0 | ½ | 1 | ½ | ½ | 1 | 1 | 1 | ½ | **8½** (+6,-2,=5) |
| Kira Zvorykina | 1 | 0 | ½ | 0 | 1 | ½ | 0 | ½ | ½ | 0 | 0 | 0 | ½ | **4½** (+2,-6,=5) |
| Mačo partijos  | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 |  |
|

Iki 10-os partijos J. Bykova pirmavo tik vienu tašku, bet sekančiose partijose Jelizaveta Bykova, pasiekusi tris pergalės iš eilės ir sužaidusi 13-ąją partiją lygiosiomis, anksčiau laiko apgynė pasaulio čempionės titulą.

### Mačas su N. Gaprindašvili

1961 m. šachmatų pasaulyje iškilo jauna Gruzijos šachmatininkė – Nona Gaprindašvili. Ji kandidačių turnyre, vykusiame 1961 m. spalio–lapkričio mėn. Vrniačka Banioje, užėmė 1-ąją vietą ir iškovojo teisę žaisti 16-kos partijų mačą dėl pasaulio čempionės titulo.
Mačas vyko 1962 m. rugsėjo 18–spalio 17 d. Maskvoje. Mačas buvo labai nesėkmingas J. Bykovai, jis praėjo su didele varžovės persvara: po lygiųjų 1-je partijoje – ji pralaimėjo iš eilės sekančias tris partijas. Po lygiųjų 5-oje partijoje, J. Bykova pralaimėjo dar dvi partijas iš eilės.

| Žaidėja | 01 | 02 | 03 | 04 | 05 | 06 | 07 | 08 | 09 | 10 | 11 | Taškai |
| --- | --- | --- | --- | --- | --- | --- | --- | --- | --- | --- | --- | --- |
| Nona Gaprindašvili | ½ | 1 | 1 | 1 | ½ | 1 | 1 | ½ | ½ | 1 | 1 | **9** (+7,-0,=4) |
| Jelizaveta Bykova | ½ | 0 | 0 | 0 | ½ | 0 | 0 | ½ | ½ | 0 | 0 | **2** (+0,-7,=4) |
| Mačo partijos | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 | Game  on chessgames.com
 |  |
|

Ir toliau vaizdas nesikeitė: J. Bykova, sužaidusi 8-ąją ir 9-ąją lygiosiomis – vėl pralaimėjo dvi partijas iš eilės. Po 11-osios partijos mačo rezultatas tapo 9:2. Tai reiškė, kad N. Gaprindašvili laimėjo mačą ir J. Bykova neteko pasaulio čempionės titulo. Jis perėjo gruzinei Nonai Gaprindašvili.

Kitos varžybos
--------------

Jelizaveta Bykova TSRS komandos sudėtyje žaidė su Didžiosios Britanijos, VDR, Čekoslovakijos ir Jugoslavijos šachmatininkėmis. Nugalėjo moterų šachmatų turnyre Amsterdame (1960).

Kita veikla
-----------

Be šachmatų, J. Bykova užsiiminėjo literatūrine veikla: parašė rusų kalba keletą knygų apie moterų šachmatus: „Sovietinės šachmatininkės" (1951), „Pasaulio moterų šachmatų čempionatai" (1955) ir „Vera Menčik" (1957). Parašė straipsnių apie šachmatus. Užsiiminėjo šachmatų populiarinimu, važinėjo su paskaitomis – ilgus metus buvo televizijos laidos „Šachmatų mokykla" direktorė.

Šaltiniai
---------

1. 1 2 3 4   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 50-51. – ISBN 5-85270-005-3
2. ↑  „2013 m. Jelizavetos Bykovos metai" (anglų). Suarchyvuota iš originalo 2020-08-09. Nuoroda tikrinta 2020 m. rugpjūčio 9 d..
3. ↑  И. Романов. Её девиз – труд // 64 – Шахматное обозрение. 1983, Nr. 23. P. 12—13.
4. ↑  „1952 m. Moterų kandidačių turnyras Maskvoje" (anglų). Suarchyvuota iš originalo 2002-08-23. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)
5. ↑   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 51. – ISBN 5-85270-005-3
6. ↑   Шахматы за 1953 г. Сборник под ред. Л. Я. Абрамова. Москва: Физкультура и спорт, 1954. С. 33-42.
7. ↑   Шахматы за 1956 г. Сборник, Составитель Е.И. Быкова. Москва: Физкультура и спорт, 1958. С. 110–112.
8. ↑  „Olga Rubcova - Elisaveta Bykova" (anglų). Nuoroda tikrinta 2020 m. gruodžio 7 d..
9. ↑  Л. Абрамов. Генеральная репетиция// Шахматы за 1958-1959 годы. М. : Физкультура и спорт, 1960. P. 11
10. ↑  „1959 m. kandidačių turnyras" (anglų). Suarchyvuota iš originalo 2002-08-23. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)
11. ↑  „1959 m. Bykovos Zvorykinos mačas" (anglų). Suarchyvuota iš originalo 2003-03-08. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)
12. ↑  „K. Zvorykina - Elisaveta Bykova" (anglų). Nuoroda tikrinta 2020 m. gruodžio 7 d..
13. ↑  „1961 m. kandidačių turnyras" (anglų). Suarchyvuota iš originalo 2003-04-22. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)
14. ↑   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 78. – ISBN 5-85270-005-3
15. ↑  „Elizaveta Bykova - Nona Gaprindašvili (1962)" (anglų). Nuoroda tikrinta 2020 m. gruodžio 8 d..
16. ↑  „1962 m. Bykovos Gaprindašvili mačas" (anglų). Suarchyvuota iš originalo 2001-01-08. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)
17. ↑  „Elizaveta Bykova - pasaulio šachmatų čempionė" (rusų). Suarchyvuota iš originalo 2013-01-20. Nuoroda tikrinta 2020 m. rugpjūčio 9 d..`{{cite web}}`: CS1 priežiūra: netinkamas URL (link)

Nuorodos
--------

* Jelizavetos Bykovos partijos ir biografija (en)
* Nuo Jelizavetos Bykovos gimimo – 100 metų (rus.)
* Moterų pasaulio čempionės

| Sporto pozicijos |
| --- |
| Prieš tai:**Liudmila Rudenko** | **Pasaulio šachmatų čempionė** 
pirmą kartą**1953–1956** | Po to:**Olga Rubcova** |

|  |  |  |
| --- | --- | --- |
| Prieš tai:**Olga Rubcova** | **Pasaulio šachmatų čempionė**
antrą kartą**1958–1962** | Po to:**Nona Gaprindašvili** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |